38. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 43 της 31 Ιαν./13 Φεβρ. 1990 (ΦΕΚ Α΄ 16) Θέση σε κυκλοφορία νέου μεταλλικού κέρματος των 20 δραχμών και καθορισμός των κυρίων γνωρισμάτων του. Έχοντας υπόψη: 1.Τη διάταξη της παρ. 2 του δεύτερου άρθρου του Ν.Δ. 488/1974 «Περί κυρώσεως της μεταξύ του Ελληνικού Δημοσίου και της Τραπέζης της Ελλάδος, υπογραφείσης την 21η Ιουν. 1973 Συμβάσεως δι’ ης ρυθμίζονται τα της κοπής μεταλλικών κερμάτων του Δημοσίου και άλλων τινών διατάξεων (ΦΕΚ 203 τεύχος Α΄). 2.Την αριθ.766/1989 γνωμοδότηση του Συμβουλίου της Επικρατείας ύστερα από πρόταση του Υπουργού των Οικονομικών, αποφασίζουμε: Άρθρ.1.Τίθεται στην κυκλοφορία νέο μεταλλικό κέρμα των είκοσι δραχμών με την παρακάτω σύνθεση κράματος και τα ειδικά τεχνικά χαρακτηριστικού αυτού: 1.Σύνθεση του Κράματος. Χαλκός: 92%. Νικέλιο: 2% Αλουμίνιο: 6%. Η ανοχή κράματος είναι: Νικέλιο: 2% κατ’ ελάχιστο Αλουμίνιο: 6% κατ’ ελάχιστο Ξένες προσμίξεις: 0,5% κατά μέγιστο. Χαλκός: Το υπόλοιπο. 2.Βάρος Κέρματος: γραμμάρια εφτά (7,0 γραμ.). Η ανοχή στο βάρος ανά κέρμα είναι τρία επί τοις εκατό πλέον ή έλαττον (  3%) και ανά εκατό κέρματα είναι ένα πλέον ή έλαττον κέρμα  1 κέρμα (7,0 γραμ.). 3.Διάμετρος κέρματος: Είναι 24,5 χιλιοστά του μέτρου. Οι ανοχές στη διάμετρο είναι 0,08 χιλιοστά επιπλέον και 0,02 χιλιοστά επί έλαττον 4.Μορφή στεφάνης: Οδοντωτή. 5.Παραστάσεις: α.Στην πρόσθια όψη και στο κάτω ήμισυ της επιφάνειας απεικονίζεται συμβολική σύνθεση κλάδου ελαίας με φόντο τη θάλασσα, δύο Ελληνικά στοιχεία που υποδηλώνουν και τον χώρο (Ζάκυνθος) όπου έγραψε ο Διονύσιος Σολωμός τον Εθνικό μας Ύμνο. Στο επάνω ήμισυ της όψεως απεικονίζονται τα γράμματα Δρχ. και ο αριθμός (20) όπως επίσης η φράση – Επιγραφή ΕΛΛΗΝΙΚΗ ΔΗΜΟΚΡΑΤΙΑ και κάτω του γράμματος Ε μικρό ανθέμιο – σήμα του Ελληνικού Νομισματοκοπείου. (Αντί για τη σελ. 18,15(α) Σελ. 18,15(β) Τεύχος 1239 – Σελ. 1 Κέρματα 26.Α.γ.36 Το έτος πρώτης έκδοσης 1990 απεικονίζεται στο κάτω μέρος της όψεως και αριστερά του Κλάδου Ελαίας. β.Στην άλλη όψη απεικονίζεται η προτομή του Εθνικού μας ποιητή Διονυσίου Σολωμού (σε θέση 3/4 προς τα δεξιά) και η λέξη Διονύσιος Σολωμός στο δεξιό εσωτερικό της περιφέρειας. Η προτομή περιβάλλεται από εξώγλυφο στοιχείο – Κάδρο, στο δεξιό δε κάτω μέρος αυτής φαίνονται δύο «Κ» τα αρχικά γράμματα του ονόματος του Καλλιτέχνη Κώστα Καζάκου που φιλοτέχνησε τις παραστάσεις. Άρθρ.2.-Οι ποσότητες του νέου κέρματος όταν παραδοθούν από το Ελληνικό Δημόσιο στην Τράπεζα της Ελλάδος, τίθενται στην κυκλοφορία από αυτή ανάλογα με τις ανάγκες των συναλλαγών, το δε προϊόν από τη διάθεσή τους μεταφέρεται σε πίστωση του οικείου λογ/σμού που τηρείται σ’ αυτή σύμφωνα με τις οδηγίες του Υπουργού των Οικονομικών.  «Άρθρ.3.-Τα κέρματα των 20 δραχμών που βρίσκονται στην κυκλοφορία παύουν να είναι δεκτά στις συναλλαγές μετά την 31η Δεκ. 1993.  «Μετά την πάροδο της προθεσμίας αυτής και μέχρι 31 Δεκ. 1994 τα κέρματα εξακολουθούν να γίνονται δεκτά για ανταλλαγή με νέα από την Τράπεζα Ελλάδας και τις Δημόσιες Οικονομικές Υπηρεσίες (Δ.Ο.Υ.).» Το δεύτερο εδάφιο αντικαταστάθηκε ως άνω από το άρθρ. μόνο Π.Δ. 155/2-5 Ιουλ. 1994 (ΦΕΚ – Α – 102). Όσα από αυτά δεν προσκομίζονται για ανταλλαγή μέσα στην παραπάνω προθεσμία θα παραγράφονται υπέρ του Δημοσίου». Το άρθρ. 3, αντικαταστάθηκε ως άνω από το άρθρο μόνο Π.Δ. 377/23 Αυγ. 4 Σεπτ. 1991 (ΦΕΚ Α΄134). 